stanford-oval/wikipedia huggingface dataset:
Lapin rajavartiosto

| Lapin rajavartiosto |
| --- | --- |
Vastuualue:: Lappi
Valvottava raja:: 1 608 km
Kansainväliset rajanylityspaikat:: Salla ja Raja-Jooseppi
- joista lentoasemia:: Rovaniemi, Enontekiö, Ivalo, Kittilä
Tilapäiset rajanylityspaikat:: –
- joista toimimattomia:: Virtaniemi

Lapin rajavartioston lippu, jossa Lapin maakuntavaakuna.
Lapin rajavartiosto (pohjoissaameksi Lappi rádjegozáhus, ruots. Lapplands gränsbevakningssektion) on yksi Rajavartiolaitoksen yhdeksästä hallintoyksiköstä. Sen pääasiallisena tehtävänä on rajaturvallisuuden ylläpito entiseen Lapin lääniin rajoittuvilla ulkorajoilla. Vartioitavaa rajaa on yhteensä 1 608 kilometriä, josta Venäjän vastaista rajaa on 380 km, Norjan vastaista 736 km ja Ruotsin vastaista 488 km. Vartiosto suorittaa Venäjän rajalla rajankäynnin vuosittain ja Norjan rajalla 25 vuoden välein (viimeksi vuonna 2000). Lapin rajavartiosto vakiintui lailla 1931.
Organisaatio

Lapin rajavartioston esikunta toimii Rovaniemellä. Lapin rajavartiostoon kuuluvat myös:
Sallan rajavartioasema (Salla–Alakurtti-tien varressa), jonka vastuulla on Sallan raja-asema
Ivalon rajavartioasema, jonka vastuulla ovat myös rajatarkastukset Ivalon lentoasemalla
Raja-Joosepin rajavartioasema, jonka vastuulla on Raja-Joosepin rajanylityspaikka (Yhdistetty Ivalon rajavartioasemaan 2024 alussa)
Muonion rajavartioasema
Lapin rajajääkärikomppania
Yhdysvaltojen kanssa vuonna 2023 solmitun DCA-sopimuksen mukaisesti Yhdysvallat saavat tarvittaessa käyttöönsä Ivalossa sijaitsevat Rajavartiolaitoksen kasarmialueet.
Muuta

Lapin rajavartioston piirissä harjoitetaan radioamatööritoimintaa kutsumerkillä OI9R.
Aiheesta muualla

Lapin rajavartiosto
Suomen rajavartiolaitoksen hallinnollinen jako
Päähallintopaikka: Rajavartiolaitoksen esikunta
Kaakkois-Suomen rajavartiosto | Kainuun rajavartiosto | Lapin rajavartiosto | Länsi-Suomen merivartiosto | Pohjois-Karjalan rajavartiosto | Raja- ja merivartiokoulu | Suomenlahden merivartiosto | Vartiolentolaivue
Merkinnän syy: Historia ja perustamisvuosi puuttuvat
Anis Dkhili

| Mitalit> Maa:   Tunisia.Miesten judo.Afrikan-mestaruuskilpailut  | Mitalit> Maa:   Tunisia.Miesten judo.Afrikan-mestaruuskilpailut  | Mitalit> Maa:   Tunisia.Miesten judo.Afrikan-mestaruuskilpailut  | Maa:   Tunisia> Miesten judo. |
| --- | --- | --- | --- |
|  Pronssia | Etelä-Afrikka 2005 | alle 73 kg |  |
|  Pronssia | Mauritius 2006 | alle 73 kg |  |
| Afrikan kisat  | Afrikan kisat  | Afrikan kisat  |  |
|  Pronssia | Algeria 2007 | alle 73 kg |  |
Anis Dkhili (s. 18. joulukuuta 1984) on tunisialainen judoka.
Dkhili on saavuttanut kaksi pronssimitalia judon Afrikan-mestaruuskilpailuissa ja voittanut Tunisian mestaruuden vuosina 2006 ja 2007 alle 73-kiloisten sarjassa ja vuosina 2010 ja 2011 alle 81-kiloisten sarjassa.
Linda Larkin

| Linda Larkin |
| --- | --- |
 Linda Larkin Richmondin GalaxyConissa 2020.
Henkilötiedot
Syntynyt: 20. maaliskuuta 1970 (ikä 54) Los Angeles, Kalifornia, Yhdysvallat
Ammatti:  näyttelijä
Puoliso:  Yul Vazquez (vih. 2002)
Aiheesta muualla
IMDb 
AllMovie
Svensk Filmdatabas
Linda Larkin (s. 20. maaliskuuta 1970 Los Angeles, Kalifornia) on yhdysvaltalainen näyttelijä. Hän tuli tunnetuksi Aladdinin (1992) prinsessa Jasminena ja on lisäksi antanut äänensä muun muassa Kingdom Hearts -pelisarjaan.
Yksityiselämä

Larkin meni naimisiin 18. toukokuuta 2002 näyttelijä Yul Vazquezin kanssa. [lähde? ]
Aiheesta muualla

Kuvia tai muita tiedostoja aiheesta Linda Larkin Wikimedia Commonsissa
Levallois-tekniikka

Hyvin alkeellinen nyrkki-iskuri on valmistettu "Levallois-tekniikalla".
Levallois-tekniikka oli varhainen työkalujen valmistustapa, jossa kivityökaluja tehtiin työstämällä kiven reunoja siten, että kiven ydinosa muodostui pyöreäksi. Varhaisimmissa työkaluissa oli yksipuolinen iskentä. Levallois-tekniikka syntyi 100 000 vuotta sitten Moustierin kulttuurin ja Levallois-kulttuurin aikana Euroopassa ja Aasiassa. Nor Geghi Armeniassa on paikka, missä on tehty merkittävä löytö Levallois-tekniikasta. Tämän löydön perusteella on oletettu, että Levallois-tekniikan edeltäjä oli Acheulean-tekniikka.
Tämä tekniikka on alkeellisempi kuin nykyihmisen suosima säletekniikka, jossa kivityökaluja tehtiin ytimestä isketyistä säleistä.
Lennart Larsson

Lennart Larsson -nimisiä henkilöitä ovat:
Lennart Larsson, ruotsalainen jalkapalloilija
Lennart Larsson, ruotsalainen maastohiihtäjä ja olympiamitalisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lennart Larsson”, voi hakea sivunnimihaulla, laajalla sivunnimihaulla tai tekstihaulla.
Anthony Annan

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 21. heinäkuuta 1986 (ikä 38)
Syntymäpaikka: Accra, Ghana
Pelipaikka: puolustava keskikenttäpelaaja
Pituus: 175 cm
Seura
Seura: FC Inter
Pelinumero: 6
Junioriseurat
1998–2000: Super Rainbow Stars
2000–2001: Venomous Vipers
2002: S.C. Adelaide
2003: Sekondi Wise Fighters
Seurat
| Vuodet | Seura | O | (M) |
| 2003–2005 | Sekondi Hasaacas | – | (–) |
| 2005–2007 | Hearts of Oak | – | (–) |
| 2007–2008 | Start | 11 | (0) |
| 2008 | → Stabæk (laina) | 12 | (0) |
| 2008–2011 | Rosenborg | 57 | (1) |
| 2011–2014 | Schalke 04 | 12 | (0) |
| 2011–2012 | → Vitesse (laina) | 21 | (0) |
| 2012–2013 | → Osasuna (laina) | 6 | (0) |
| 2014 | HJK | 7 | (0) |
| 2015 | 1860 München | 3 | (0) |
| 2015 | Stabæk | 7 | (0) |
| 2016–2018 | HJK | 72 | (3) |
| 2019 | Beitar Jerusalem | 4 | (0) |
| 2019– | FC Inter | 24 | (1) |
Maajoukkue
| 2007–2013 | Ghana | 65 | (2) |
 Seurajoukkueuran tilastot kattavat vain kansalliset sarjat, päivitetty 4. toukokuuta 2021.  Maajoukkueuran tilastot päivitetty 4. kesäkuuta 2020.
| Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Mitalit> Maa:   Ghana.Miesten jalkapallo.AM-kilpailut  | Maa:   Ghana> Miesten jalkapallo. |
| --- | --- | --- | --- |
|  Pronssia | Ghana 2008 | Jalkapallo |  |
Anthony Gildas Kofi Annan on ghanalainen jalkapalloilija, joka pelaa Veikkausliigan FC Interissä. Annan on pelipaikaltaan puolustava keskikenttäpelaaja.
Annan on pelannut Veikkausliigaa kausina 2014–2018 HJK:n joukkueessa 79 ottelua ja tehnyt niissä kolme maalia, kaikki kaudella 2017. Hän pelasi kaudella 2019 FC Interissä kuusi ja kaudella 2020 16 veikkausliigaottelua ja teki jälkimmäisellä kaudella yhden maalin FC Lahtea vastaan.
Annan on pelannut Ghanan maajoukkueessa 65 ottelua ja tehnyt niissä kaksi maalia. Hänet pelasi viisi ottelua MM-kilpailuissa 2010.
A-maajoukkuemaalit

Tilanne 2. lokakuuta 2018.
|  | Päivä | Stadion | Ottelu | Tulos | Ghanan maalit |
| --- | --- | --- | --- | --- | --- |
| 1. | 15.11.2009 | Baba Yara Stadium, Kumasi | Mali–Ghana | 2–2 | 65' 1–1 Amoah, 84' 2–2 Annan |
| 2. | 8.9.2012 | Ohene Djan Stadium, Accra | Ghana–Malawi | 2–0 | 8' 1–0 Atsu, 54' 2–0 Annan |
Anti-gender-liike

Katolinen anti-gender-mielenosoitus Puolassa 2018.
Anti-gender-liike on kansainvälinen liike, joka vastustaa niin sanottua ”gender-ideologiaa”, ”gender-teoriaa” tai ”genderismiä”. Näillä vaikeasti rajattavina ja määriteltävinä sekä halventavina pidetyillä termeillä liike viittaa siihen virheellisenä pitämäänsä teoriaan tai näkökulmaan, että ihmisen sukupuoli ei olisi binäärinen ja että ihmisen määrittelisi hänen sukupuoli-identiteettinsä (engl. gender), joka voi olla eri kuin hänen biologinen sukupuolensa.
Anti-gender-liikkeen kannattajien mukaan ”gender-ideologia” on epätieteellinen ja biologianvastainen, mutta mediaan ja yhteiskuntaan levinnyt vahingollinen ideologia. Sitä vastustamalla antigenderistit sanovat puolustavansa naisia ja lapsia sekä tasa-arvoa. Liikkeen vastustajien mukaan anti-gender-liike on tasa-arvon ja vähemmistöjen oikeuksien vastainen.
Ideologia

Antigenderistien mukaan sukupuoli on tieteellisestä näkökulmasta synnynnäinen ja pysyvä lisääntymisbiologinen ominaisuus, ja ihminen on siten sukupuoleltaan joko mies tai nainen. Tämä kaksijakoisuus ilmoitetaan myös Raamatussa.
Antigenderistit vastustavat ”gender-ideologiaa”, johon heidän mukaansa kuuluvat esimerkiksi ne käsitykset, että sukupuolia olisi useita, mukaan lukien ”ei-binäärinen”, ja että biologinen sukupuoli olisi vain ”syntymässä määritelty sukupuoli” eikä luonnollinen sukupuoli, ja ihminen voisi syntyä ”väärään sukupuoleen” sekä valita oman sukupuolensa ja vaihtaa sitä. Antigenderistit vastustavat myös käsityksiä, että naisiksi identifioituvat miehet olisivat naisia, joilla pitäisi olla vapaa pääsy naisten tiloihin ja naisten urheiluun, ja että sukupuolidysforiaa kokeville lapsille pitäisi suositella sukupuolenkorjausta, ja sukupuolivähemmistöille pitäisi liputtaa.
Antigenderistit vastustavat koulujen genderismiin pohjautuvaa seksuaalikasvatusta, ennenaikaisena pitämäänsä lasten seksualisointia ja haitallista indoktrinaatiota kouluissa, sekä lasten sukupuoli-identiteettihämmennyksen pimittämistä näiden vanhemmilta. Antigenderistit ovat yhdistäneet gender-ideologiaan myös muun muassa abortin, samaa sukupuolta olevien avioliiton ja seksivalistuksen.
Joidenkin maiden epäuskonnolliset naisasialiikkeet ovat arvostelleet gender-ajattelua muun muassa siitä syystä, että gender-ajatteluun kuuluu vanhakantaiselta ja seksistiseltä vaikuttava, naiseutta rajoittava käsitys, jonka mukaan naisellisen stereotypian vastaisesti ajatteleva tai käyttäytyvä nainen ei olisikaan nainen.
Suomalainen Aito avioliitto -yhdistys pitää anti-gender-ajattelua naismyönteisenä ajattelutapana, koska siinä naisen asema naisena ei heidän mukaansa mitätöidy. Gender-ideologiaa se kutsuu naisten oikeuksien ja tasa-arvon vastaiseksi aatteeksi, koska siinä sukupuoli on vain mielivaltainen ja sisäiseen tuntemukseen perustuva käsite, joka tuo ihmisille sellaisia laillisia oikeuksia, jotka heille eivät kuuluisi.
Historia ja tukijat

Gender-ideologian käsite on peräisin katoliselta kirkolta. Anti-gender-liikkeen nousuun ovat vaikuttaneet vanhoillisten suuntausten voimistuminen islamin piirissä, Yhdysvalloissa noussut kulttuurisota sekä oikeistopopulismin voimistuminen eri maissa.  Vuoden 2021 tutkimuksessa lueteltiin 50 herätysliikettä, ajatushautomoa tai muuta toimijaa, jotka ovat rahoittaneet sadoilla miljoonilla dollareilla eurooppalaista äärioikeistoa, anti-gender-aktivismia ja konservatiivisia tahoja.
Suomessa anti-gender-liike on rahoittanut suomalaista Aito avioliitto -yhdistystä. Anti-gender-liikkeen puhetapaa ovat käyttäneet muun muassa perussuomalainen poliitikko Laura Huhtasaari, kristillinen poliitikko Päivi Räsänen, professori Tapio Puolimatka, konservatiivinen teologi Juha Ahvio, useat muut herätyskristilliset toimijat, Oikea Media -verkkolehti ja Sinimusta liike.
Anti-gender-liike on vaikuttanut poliittisiin päätöksiin muun muassa Unkarissa ja Puolassa. Unkarin parlamentti hyväksyi vuonna 2021 lain, joka kieltää sukupuoli-ideologian ja sukupuolen vaihtamisen opettamisen lapsille kouluissa. Puolan konservatiivihallitus vastusti vuonna 2021 Istanbulin sopimuksen määritelmää sukupuolelle (gender), jota se piti ideologisena ja vahingollisena puolalaiselle yhteiskunnalle. Jotkin puolalaiset kunnat julistautuivat ”gender- ja HLBT-ideologiavapaiksi”.
Arvostelua

Arvostelijoidensa mukaan anti-gender-liike vastustaa sukupuoli- ja seksuaalivähemmistöjen oikeuksia ja sukupuolten tasa-arvoa. Joidenkin tutkijoiden mukaan ”gender-ideologia” on pelkkä anti-gender-liikkeen keksimä vihollinen. Sitä käytetään esittämään tasa-arvo huonona kehityksenä ja ideologiana, johon esimerkiksi Euroopan unioni ja Yhdistyneet kansakunnat ovat sitoutuneet.
Antigenderismin arvostelijoiden mukaan liike on disinformaatiokampanja, jonka hybridivaikuttamisen takana on muun muassa Venäjä. Liikkeen arvostelijoiden mielestä vähemmistövihan lisääntyminen lisää kansakuntien kahtiajakautumista, mistä etenkin Venäjä hyötyy. Liikettä on arvosteltu nojaamisesta salaliittopuheeseen, jossa gender-aatteen takana ovat feministien, liberaalien, globalistien tai kommunistien salaliitto. Tasa-arvon puolustaminen on pyritty yhdistämään mielikuviin alaikäisten hyväksikäytöstä tai käännyttämisestä. Arvostelijoiden mukaan liike lietsoo moraalipaniikkia muun muassa transihmisiä kohtaan. Anti-gender-toimijat ovat kohdistaneet aktivisteihin, toimittajiin ja tutkijoihin häirintää maalittamisella ja doksaamalla. Vihapuheen vuoksi liikkeen on nähty uhkaavan yleisesti demokratiaa ja ja kansalaisyhteiskunnan toimintaa.
Suomessa vuoden 2019 eurobarometri-kyselyssä 85 prosenttia vastaajista katsoi, että kouluissa pitää saada opetusta sukupuolen moninaisuudesta ja seksuaalisesta suuntautumisesta.
Aiheesta muualla

Kuvia tai muita tiedostoja aiheesta Anti-gender-liike Wikimedia Commonsissa
Anti-gender — liikehdintä, joka yrittää ajaa ihmisoikeudet ahtaalle. Helsinki pride -yhteisö 2023.
Hautamäki, Terhi: Sukupuoliasioista tuli yksinvaltiaille pakkomielle – antigender-liikkeet verkostoituvat joka suunnalla. Ulkopolitiikka 7.12.2023.
Linda Larsson

Linda Vilhelmine Larsson (o.s. Ilusk, 18. syyskuuta 1909 Viro – 1. toukokuuta 1983 Tukholma) oli ruotsalainen kirjailija, käsikirjoittaja ja vaatemuotoilija. Hän avioitui vuonna 1936 ohjaaja Börje Larssonin kanssa ja teki puolisonsa kanssa useita yhteisiä elokuvakäsikirjoituksia. Linda Larsson suunnitteli asusteita kymmenkuntaan ruotsalaiselokuvaan vuosina 1942–1962, mukaan luettuna teos Änglar, finns dom?.
Elokuvakäsikirjoituksia

Sista natten (1956)
Främlingen från skyn (1956)
Som man bäddar... (1957)
Åsa-Nisse på Mallorca (1962)
Kirjallisuutta

Kurirplan nödlandar (1945 salanimellä "Linde Ray")
Aiheesta muualla

Runeberg.org
Svensk Filmdatabas
Limenária

| Limenária Λιμενάρια |
| --- | --- |
 Limenárian kaupunkia.
 Limenária
 Koordinaatit: 40°37′39″N, 24°34′29″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Thásos
Kunta:  Thásos
Hallinto:  
 – Asutustyyppi:  kaupunki
 – Kallikrates-koodi:  0401000402
Väkiluku (2011):  2 471
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Limenária (kreik. Λιμενάρια) on Kreikan kaupunki, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kaupungin väkiluku on 2 471 (vuonna 2011).
Limenárian kaupunkia.
Limenárian pieni kaupunki sijaitsee Thásoksen lounaisrannikolla noin 38 kilometriä lounaaseen saaren pääkaupungista Thásoksen kaupungista eli Liménas Thásousta. Asutus paikalla alkoi kasvaa 1900-luvun alkupuolella kaivostoiminnan ansiosta. Tuolloin siellä toimi saksalainen kaivosyhtiö Speidel. 1920-luvulla sinne muutti paljon evakkoja Kreikan ja Turkin väestönvaihdossa.
Nykyisin Limenária on saaren toiseksi suurin kaupunki, ja kehittynyt suosituksi turistikohteeksi. Sen nähtävyyksiin kuuluvat muun muassa Speidel-yhtiön vanha pääkonttori, joka tunnetaan nimellä Palatáki (”Pieni palatsi”), sekä kansatieteellinen museo.
Limenária muodostaa myös laajemman kaupunkiyhdyskunnan (Δημοτική Κοινότητα Λιμεναρίων, Dimotikí Koinótita Limenaríon), johon kuuluu varsinaisen Limenárian kaupungin lisäksi Kástron kylä. Lisäksi noin kilometrin pohjoiseen Limenáriasta sijaitsee siihen kiinni kasvanut naapurikylä Kalývia eli Ágios Geórgios. Koko yhdyskunnan väkiluku on 2 480.
Aiheesta muualla

Kuvia tai muita tiedostoja aiheesta Limenária Wikimedia Commonsissa
Ashraf Amgad Elseify

| Mitalit | Mitalit | Mitalit |  |
| --- | --- | --- | --- |
|  Ashraf Amgad Elseify  |  Ashraf Amgad Elseify  |  Ashraf Amgad Elseify  |  |
Maa:  Qatar
Miesten yleisurheilu
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | moukarinheitto |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Wuhan 2015 | moukarinheitto |  |
|  Hopeaa | Doha 2019 | moukarinheitto |  |
| Frankofoniset kisat  | Frankofoniset kisat  | Frankofoniset kisat  |  |
|  Pronssia | Nizza 2013 | moukarinheitto |  |
Ashrad Amgad Elseify (arab. اشرف امجد‎‎, s. 20. helmikuuta 1995) on egyptiläinen Qataria edustava moukarinheittäjä. Elseify pitää hallussaan kuusikiloisen moukarin nuorten maailmanennätystä 85,57.
Elseify oli mukana vuoden 2013 MM-kilpailuissa Moskovassa, jossa hän jäi karsintaan. Vuoden 2015 MM-kilpailuissa Pekingissä hän selviytyi finaaliin sijoittuen yhdeksänneksi. Rio de Janeiron olympialaisissa 2016 hän oli kuudes tuloksella 75,46. Hän karsiutui loppukilpailusta Lontoon MM-kilpailuissa 2017, oli yhdeksäs Dohan MM-kilpailuissa 2019 ja karsiutui loppukilpailusta vuonna 2021 järjestetyissä Tokion olympialaisissa.
Elseify voitti kultaa Aasian kisoissa 2018 tuloksella 76,88. Vuosien 2015 ja 2019 Aasian-mestaruuskilpailuista Elseify saavutti hopeaa ja vuoden 2013 Frankofonisista kisoista pronssia.
Elseifyllä on kaksi alle 20-vuotiaiden MM-kultaa vuosilta 2012 ja 2014. Vuoden 2012 MM-kilpailuissa hän heitti nykyisinkin voimassa olevan nuorten maailmanennätyksen. Hän voitti vuosina 2012 ja 2014 myös nuorten Aasian-mestaruuden.
Elseify on syntynyt Egyptissä, ja hän voitti 15-vuotiaana maan nuorten mestaruuden. Hänet kutsuttiin sen jälkeen Qatariin harjoittelemaan, ja hän edusti maata ensimmäisen kerran vuonna 2012.
Ennätykset

| Laji | Tulos | Paikka | Päivä |
| --- | --- | --- | --- |
| Moukarinheitto | 78,19 m NR | Doha | 27. maaliskuuta 2016 |
| Moukarinheitto (6 kg) | 85,57 m WJR | Barcelona | 14. heinäkuuta 2012 |
Leimahduspiste (kirja)

| Leimahduspiste> The Tipping Point: How Little Things Can Make a Big Difference |
| --- | --- |
 Leimahduspiste, 2007
Alkuperäisteos
Kirjailija:  Malcolm Gladwell
Kieli:  englanti
Genre:  sosiaalipsykologia
Kustantaja:  Little Brown
Julkaistu:  2000
Sivumäärä:  304
ISBN:  0-316-31696-2
Suomennos
Suomentaja:  Heidi Hammarsten (2007, 2013)
Kustantaja:  Ajatus (2007) WSOY (2013)
Löydä lisää kirjojaKirjallisuuden teemasivulta
Leimahduspiste (engl. The Tipping Point: How Little Things Can Make a Big Difference) on Malcolm Gladwellin ensimmäinen teos. Ajatus-kustantamo julkaisi sen Heidi Hammarstenin suomentamana vuonna 2007. Alkuperäisteoksen julkaisi vuonna 2000 Little Brown.
Gladwell määrittelee leimahduspisteen "kriittiseksi massaksi, kynnykseksi, kiehumispisteeksi". Gladwell pyrkii kirjassa selittämään ja kuvaamaan "salaperäisiä" sosiologisia muutoksia, jotka värittävät jokapäiväistä elämää. Hän toteaa, että "ajatukset, tuotteet, viestit ja käyttäytymismallit leviävät aivan kuten virukset". Kirjassa annettuihin esimerkkeihin tämänkaltaisista muutoksista kuuluu Hush Puppies -kenkien suosion (ja siten myynnin) nousu 1990-luvun puolivälissä ja rikollisuuden määrän jyrkkä lasku New Yorkissa vuoden 1990 jälkeen. Kyseisen sosiologisen käsitteen suomenkielinen vastine on keikahduspiste.
Aiheesta muualla

Wolfe, Alan: The Next Big Thing  5.3.2000. The New York Times. Viitattu 15.9.2014. (englanniksi)
The Tipping Point -kirjasta Malcolm Gladwellin kotisivulla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Tipping Point
Käännös suomeksi
Ashmolean Museum

Ashmolean Museumin sisäänkäynti.
Ashmolean Museum Oxfordissa, Englannissa on maailman vanhin yliopiston museo. Rakennuksen suunnitteli Christopher Wren ja se rakennettiin vuosina 1678–1683 niitä esineitä varten, jotka Elias Ashmole oli lahjoittanut Oxfordin yliopistolle vuonna 1677. Osan esineistä Ashmole oli kerännyt itse, osan saanut perinnöksi. Kokoelmassa oli muinaisrahoja, kirjoja, kaiverruksia sekä kivi- ja eläinnäytteitä – joiden joukkoon kuului muun muassa täytetty drontti. Drontin jäännökset ovat nykyään esillä Oxfordin yliopiston luonnonhistoriallisessa museossa.
Kun museo sai uuden rakennuksen, Wrenin suunnittelemasta rakennuksesta tuli toimistotilaa Oxford English Dictionaryn toimituskunnalle.
Aiheesta muualla

Wikimedia Commonsissa on kuvia tai muita tiedostoja aiheesta .
Museon kotisivu
Lennart Lindroos

Karl Gustaf Lennart Lindroos (23. helmikuuta 1886 Helsinki, Suomen suuriruhtinaskunta – 26. heinäkuuta 1921) oli suomalainen uimari. Seuratasolla hän edusti Helsingin Uimaseuraa.
Lindroos edusti Suomea olympiatasolla Tukholmassa 1912, missä karsiutui välierissä 200 ja 400 metrin rintauintimatkoilla.
Lindroos voitti Suomen-mestaruuden 100 metrin selkäuinnissa vuosina 1911 ja 1912 ja 200 metrin rintauinnissa vuonna 1910.
Lindroos teki vuonna 1911 100 metrin selkäuinnin lyhyen radan Suomen-ennätyksen ajalla 1.36,4. Ennätys pysyi voimassa viisi vuotta, kunnes rikottiin vuonna 1916.
Anthony

Anthony voi tarkoittaa seuraavia:
Anthony, monissa maissa suosittu etunimi
Anthony, kaupunki New Mexicossa, Yhdysvalloissa
Sukunimenä

Adele Anthony (s. 1971), australialainen viulisti
Alfred Webster Anthony (1865–1939), yhdysvaltalainen lintutieteilijä
Benson Jack Anthony (s. 1997), australialainen näyttelijä
Carmelo Anthony (s. 1984), yhdysvaltalainen koripalloilija
Caylee Anthony (2005–2008), yhdysvaltalainen kadonnut ja kuolleena löydetty lapsi
Daniel Read Anthony (1824–1904), yhdysvaltalainen kustantaja ja abolitionisti
Evelyn Anthony (o.s. Stephens, oik. Ward-Thomas, 1926–2018), brittiläinen kirjailija
Jakara Anthony (s. 1998), australialainen freestylehiihtäjä ja kumparelaskun olympiavoittaja
Joel Anthony (s. 1982), kanadalainen koripalloilija
Kenny Anthony (s. 1951), Saint Lucian pääministeri 1997–2006
Marc Anthony (oik. Marco Antonio Muñiz, s. 1968), yhdysvaltalainen näyttelijä ja muusikko
Michael Anthony (s. 1954), yhdysvaltalainen muusikko
Michael Anthony (oik. Parris, s. 1957), guyanalainen nyrkkeilijä
Patricia Anthony (1947–2013), yhdysvaltalainen tieteis- ja slipstream-kirjailija
Piers Anthony (s. 1934), englantilais-amerikkalainen tieteis- ja fantasiakirjailija
Ray Anthony (oik. Raymond Antonini, s. 1922), yhdysvaltalainen jazztrumpetisti ja näyttelijä
Susan B. Anthony (1820–1906), yhdysvaltalainen suffragetti ja kansalaisoikeusaktivisti
Tony Anthony (oik. Roger Pettito, s. 1937), yhdysvaltalainen näyttelijä, elokuvatuottaja ja käsikirjoittaja
Aluksia

HMS Anthony, vuonna 1417 rakennettu alus
HMS Anthony, vuosina 1588–1599 palveluksessa ollut alus
HMS Anthony, vuosina 1930–1948 palveluksessa ollut A-luokan hävittäjä
HMS Anthony, MFV 1051
USS Anthony, vuosina 1919–1922 palveluksessa ollut Wickes-luokan hävittäjä
USS Anthony, Clemson-luokan hävittäjä, nimetty USS Greeneksi samalla runkonumerolla ennen vesillelaskua
USS Anthony, vuonna 1943 palvelukseenotettu Fletcher-luokan hävittäjä, Länsi-Saksan laivastossa 1958–1972 nimellä Zerstörer 1
USS Susan B. Anthony, kuljetusalus.
Aptameeri

Kuvassa keltaisella biotiinille soveltuva aptameeri.
Aptameeri on oligonukleotidi tai peptidi, joka voi kytkeytyä tiettyyn molekyyliin.
Ne jaetaan kahteen ryhmään: peptidiaptameereihin sekä DNA- ja RNA-aptameereihin. Jälkimmäinen on 
lyhyt DNA- tai RNA-nauha, joka sitoutuu tiettyyn molekyyliin muuttamatta muotoaan.
Peptidi-aptameerit ovat lyhyitä aminohappojen ketjuja.
Aptameereilla voi olla lääkekäyttöä. Niiden avulla voidaan tunnistaa yksittäisiä proteiineja monimutkaisista seoksista..
LNER Class V2

| LNER Class V2 |
| --- | --- |

Perustiedot
Tyyppi:  höyryveturi
Valmistaja:  Doncasterin ja Darlingtonin veturitallit
Lukumäärä:  184
Valmistusvuodet:  1936–1944
Hylätty:  1962–1966
Museoitu:  1
Tekniset tiedot
Raideleveys:  1 435 mm
Pyörästö:  2-6-2
Suurin akselipaino:  22,4 t
Pyörän halkaisija:  1 880 mm
LNER Class V2 -höyryveturit olivat vuosina 1936–1944 suunniteltuja kiitosekajunavetureita. Veturisarjan suunnittelijana toimi Nigel Gresley. Tunnetuin sarjansa edustaja on 4771 Green Arrow, joka on sarjan ainoa säilytetty veturi.